LĒMUMA PROJEKTS

2024.gada \_\_.decembrī Lēmums Nr. \_\_\_\_

**Par dāvinājuma (ziedojuma) pieņemšanu no pašvaldības akciju sabiedrības „Daugavpils siltumtīkli”**

Pamatojoties uz Pašvaldību likuma 4.panta pirmās daļas 2.punktu, 10.panta pirmās daļas 17.punktu, Publiskas personas finanšu līdzekļu un mantas izšķērdēšanas novēršanas likuma 10.panta otro daļu, 12.panta pirmo un otro daļu, Ministru kabineta 13.08.2013. noteikumu Nr.535 „Noteikumi par publiskas personas finanšu līdzekļu un mantas dāvinājuma (ziedojuma) līgumu” 2.1. un 2.2.apakšpunktu, ievērojot ar Daugavpils valstspilsētas pašvaldības domes 2024.gada 13.jūnija lēmumu Nr.321 apstiprināto noteikumu Nr.1 „Noteikumi par dāvinājumu (ziedojumu) pieņemšanu, izlietošanu un uzskaiti Daugavpils valstspilsētas pašvaldības iestādēs” 10.2.apakšpunktu, 15.-16.punktu, 39. un 43.punktu, pašvaldības akciju sabiedrības „Daugavpils siltumtīkli” 2024.gada 9.decembra kārtējās akcionāru sapulces protokola Nr.2024/9 2.punktu,

ņemot vērā lietderības apsvērumus un to, ka nekustamā īpašuma objekti Daugavpilī, Lāčplēša ielā 46 un Tartu ielā 17A ir nepieciešami Daugavpils valstspilsētas pašvaldības autonomās funkcijas „*Gādāt par pašvaldības administratīvās teritorijas labiekārtošanu*” izpildes nodrošināšanai,

ievērojot Pašvaldības domes Pilsētas saimniecības un attīstības komitejas 2024.gada \_\_\_.decembra atzinumu, Pašvaldības domes Finanšu komitejas 2024.gada \_\_\_.decembra atzinumu,

**Daugavpils valstspilsētas pašvaldības dome nolemj:**

1. Pieņemt no pašvaldības akciju sabiedrības „Daugavpils siltumtīkli”, reģistrācijas Nr.41503002945, juridiskā adrese: Daugavpils, 18. novembra iela 4, LV-5401, bez atlīdzības, noslēdzot dāvinājuma (ziedojuma) līgumu, Daugavpils valstspilsētas pašvaldības īpašumā 2 (divus) nekustamos īpašumus:
	1. nekustamo īpašumu ar kadastra Nr.0500 508 0803, kas sastāv no ēkas (kadastra apzīmējums: 0500 008 0806 002) Tartu ielā 17A, Daugavpilī;
	2. nekustamo īpašumu ar kadastra Nr.0500 001 5705, kas sastāv no zemes gabala (kadastra apzīmējums: 0500 001 5705) Lāčplēša ielā 46, Daugavpilī (turpmāk – Manta).
2. Mantas dāvinājums tiek pieņemts ar nosacījumu, ka pašvaldības akciju sabiedrībai „Daugavpils siltumtīkli” līdz dāvinājuma (ziedojuma) līguma noslēgšanai ar Daugavpils valstspilsētas pašvaldību ir pienākums noslēgt transformatoru telpas nomas līgumu ar akciju sabiedrību „Sadales tīkls”.
3. Daugavpils valstspilsētas pašvaldības iestādes „Daugavpils pašvaldības centrālā pārvalde” Juridiskā departamenta Kapitālsabiedrību pārraudzības nodaļai nodrošināt dāvinājuma (ziedojuma) tipveida līguma projekta sagatavošanu par Mantas iegūšanu Daugavpils valstspilsētas pašvaldības īpašumā.
4. Daugavpils valstspilsētas pašvaldības iestādes „Daugavpils pašvaldības centrālā pārvalde” Centralizētajai grāmatvedībai, pēc dāvinājuma (ziedojuma) līguma noslēgšanas, ņemt Mantu uzskaitē.
5. Uzdot Daugavpils valstspilsētas pašvaldības iestādes „Daugavpils pašvaldības centrālā pārvalde” Īpašuma pārvaldīšanas departamentam nodrošināt pašvaldības īpašuma tiesību uz Mantu nostiprināšanu zemesgrāmatā.

Pielikumā:

1. Latgales rajona tiesas Daugavpils pilsētas zemesgrāmatas nodalījuma Nr.100000191677 kopija uz 1 (vienas) lapas;
2. Latgales rajona tiesas Daugavpils pilsētas zemesgrāmatas nodalījuma Nr.100000288675 kopija uz 2 (divām) lapām;
3. Informatīvā izdruka no Kadastra informācijas sistēmas teksta datiem nekustamajam īpašumam ar kadastra Nr.0500 508 0803 uz 1 (vienas) lapas;
4. Informatīvā izdruka no Kadastra informācijas sistēmas teksta datiem nekustamajam īpašumam ar kadastra Nr.0500 001 5705 uz 1 (vienas) lapas;
5. Publiskas personas mantas dāvinājuma (ziedojuma) līguma projekts uz 3 lp.

Daugavpils valstspilsētas pašvaldības

domes priekšsēdētājs A.Elksniņš